***4. melléklet***

**Tájékoztató**

a „Nyári diákmunka 2019” program indításáról

*diákoknak*

A Pénzügyminisztérium a fővárosi/megyei kormányhivatalok és a járási hivatalok megvalósításával ebben az évben is elindítja „**Nyári diákmunka 2019**” elnevezéssel munkaerő-piaci programját.

A program célja a korai munkatapasztalat, munkajövedelem szerzés elősegítése, továbbá a kötelező szakmai gyakorlat teljesítésének lehetősége.

A programban részt vehetnek azok a fiatalok, akik

* **nappali tagozatos**, tanulói, vagy hallgatói jogviszonnyal rendelkező **16-25 év** közötti diákok,
* közvetítést kérőként kérték nyilvántartásba vételüket, és
* nem rendelkeznek sem vállalkozói, sem egyéb, foglalkoztatásra irányuló jogviszonnyal.

A nyári foglalkoztatás történhet a területi, települési önkormányzatoknál, illetve intézményeiknél, valamint **a mezőgazdaság, turizmus és vendéglátás területén** foglalkoztató vállalkozásoknál legkorábban **2019. július 01**-től legfeljebb **2019. augusztus 31**-ig.

A támogatott foglalkoztatásra maximum napi **6 órában** van lehetőség az önkormányzatoknál illetve intézményeiknél és maximum 8 órában amezőgazdaság, turizmus és vendéglátás területén foglalkoztató vállalkozásoknál, a minimálbér – szakképzettséget igénylő munkakörökben a garantált bérminimum – időarányos hányadának megfelelő bérezés mellett.

A programhoz csatlakozás  előfeltétele, hogy a nappali tagozatos diák a lakó,- vagy tartózkodási helye szerint illetékes járási hivatal foglalkoztatási osztályán **közvetítést kérőként nyilvántartásba vetesse magát** a munkaviszony kezdete előtt.

Ehhez **személyes okmány**aival (személyi igazolvány, lakcímkártya, TAJ kártya, adóazonosító jelet tartalmazó igazolvány), valamint **érvényes diákigazolvány**ával, ***vagy*** annak az iskolai tanulmányok befejezése miatti visszavonásakor kiadott **iskolalátogatási igazolás**ával kell a foglalkoztatási osztályra befáradnia annak érdekében, hogy a programba vonásának előfeltételét jelentő regisztrációja megtörténhessen.

A támogatás kizárólag a járási hivatal által a munkaerőigényre közvetített diák foglalkoztatásához nyújtható.

További információért, valamint regisztrációért kérjük, forduljon a járási hivatal foglalkoztatási osztályának kollégáihoz!